CELEX: 32020R0208
Language: sl
Date: 2020-02-14 00:00:00
Title: Izvedbena uredba Komisije (EU) 2020/208 z dne 14. februarja 2020 o spremembi Uredbe Komisije (ES) št. 29/2009 o zahtevah glede storitev podatkovnih zvez za enotno evropsko nebo (Besedilo velja za EGP)

17.2.2020   
               
               
                  SL
               
               
                  Uradni list Evropske unije
               
               
                  L 43/72
               
            
         IZVEDBENA UREDBA KOMISIJE (EU) 2020/208
         z dne 14. februarja 2020
         o spremembi Uredbe Komisije (ES) št. 29/2009 o zahtevah glede storitev podatkovnih zvez za enotno evropsko nebo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti točke (a) člena 44(1) Uredbe,
         ob upoštevanju naslednjega:
         
                     (1)
                  
                  
                     V skladu z Uredbo Komisije (ES) št. 29/2009 (2) o zahtevah glede storitev podatkovnih zvez za enotno evropsko nebo je treba uporabljati posebne operativne metode, povezane z izmenjavo podatkov med opremo v zraku in na tleh. Takšne operativne metode je treba izvajati na enoten način, da se zagotovita interoperabilnost in nemoteno delovanje.
                  
               
                     (2)
                  
                  
                     EUROCAE ED-120 „Standard zahtev glede varnosti in učinkovitosti za storitve podatkovnih zvez zračnega prometa v celinskem zračnem prostoru“ je bil pred kratkim revidiran, da bi se odpravil vsak sklic na sporočilo o navzdolnji povezavi (DM) 89 „MONITORING [ime enote] [pogostost]“, kot je potrebno za podporo operacij podatkovnih zvez. Sedanji sklic na ED-120, vključen v Uredbo (ES) št. 29/2009, ne ustreza več, saj ne odraža razvoja standardov in operativnih načel ter ne podpira delovanja podatkovne povezave certificiranih zrakoplovov z boljšimi funkcijami ATM.
                  
               
                     (3)
                  
                  
                     Zato je treba minimalne tehnične standarde iz Uredbe (ES) št. 29/2009, ki jih morajo upoštevati letalski operatorji, ustrezno spremeniti.
                  
               
                     (4)
                  
                  
                     Ukrepi iz te uredbe so v skladu z mnenjem odbora, ustanovljenega s členom 127(1) Uredbe (EU) 2018/1139 –
                  
               SPREJELA NASLEDNJO UREDBO:
         
            Člen 1
            Priloga III k Uredbi (ES) št. 29/2009 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. februarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 212, 22.8.2018, str. 1.
         
            (2)  Uredba Komisije (ES) št. 29/2009 z dne 16. januarja 2009 o zahtevah glede storitev podatkovnih zvez za enotno evropsko nebo (UL L 13, 17.1.2009, str. 3).
      
      
         
            PRILOGA
            V Prilogi III k Uredbi (ES) št. 29/2009 se odstavek 11 nadomesti z naslednjim:
            
               
                           „11.
                        
                        
                           Eurocae ED-120, Standard zahtev glede varnosti in učinkovitosti za storitve podatkovnih zvez zračnega prometa v celinskem zračnem prostoru, objavljen maja 2004, vključno s:
                           
                                       (a)
                                    
                                    
                                       za upravljavce:
                                       
                                                   —
                                                
                                                
                                                   spremembo 1, objavljeno aprila 2007, in spremembo 2, objavljeno oktobra 2007, ali
                                                
                                             
                                                   —
                                                
                                                
                                                   spremembo 1, objavljeno aprila 2007, spremembo 2, objavljeno oktobra 2007, in spremembo 3, objavljeno septembra 2019;
                                                
                                             
                                 
                                       (b)
                                    
                                    
                                       za izvajalce služb zračnega prometa:
                                       
                                                   —
                                                
                                                
                                                   spremembo 1, objavljeno aprila 2007, spremembo 2, objavljeno oktobra 2007, in spremembo 3, objavljeno septembra 2019.“.